Na temelju članka 67. Zakona o komunalnom gospodarstvu („Narodne novine“ broj 68/18, 110/18 i 32/20) i članka 28. Statuta Općine Kolan („Službeni glasnik Općine Kolan“ broj 06/21), Općinsko vijeće Općine Kolan, na 10. sjednici održanoj održanoj dana 22.prosinca 2021. g.,

**PROGRAM**

**građenja komunalne infrastrukture**

 **na području Općine Kolan u 2022. godini**

**Članak 1.**

#### Programom gradnje komunalne infrastrukture na području Općine Kolan u 2022. godini (u daljnjem tekstu: Program), utvrđuju se poslovi s procjenom troškova za gradnju komunalne infrastrukture, te financijska sredstva potrebna za ostvarivanje Programa s izvorima financiranja, a sukladno Proračunu Općine Kolan za 2022. godinu.

 Programom građenja komunalne infrastrukture određuje se gradnja građevina komunalne infrastrukture koje će se graditi radi uređenja neuređenih dijelova građevinskog područja, koje će se graditi u uređenim dijelovima građevinskog područja, građevine komunalne infrastrukture koje će se graditi izvan građevinskog područja, postojeće građevine komunalne infrastrukture koje će se rekonstruirati i način rekonstrukcije, građevine komunalne infrastrukture koje će se uklanjati, druga pitanja određena ovim Zakonom i posebnim zakonom.

**Članak 2.**

Građenje komunalne infrastrukture u smislu ovoga Zakona obuhvaća sljedeće radnje i radove:

1. rješavanje imovinskopravnih odnosa na zemljištu za građenje komunalne infrastrukture

2. uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta

3. pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture

4. građenje komunalne infrastrukture u smislu zakona kojim se uređuje gradnja građevina.

####  Program gradnje komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i provedbenim programom koji se donose na temelju posebnih propisa.

#### Financiranje gradnje i održavanja komunalne infrastrukture sukladno članku 75. Zakona o komunalnom gospodarstvu financira se sredstvima:

* 1. iz komunalnog doprinosa
* 2. iz komunalne naknade
* 3. iz cijene komunalne usluge
* 4. iz naknade za koncesiju
* 5. iz proračuna jedinice lokalne samouprave
* 6. iz fondova Europske unije
* 7. iz ugovora, naknada i drugih izvora propisanih posebnim zakonom i
* 8. iz donacija.

**Članak 3.**

 Program gradnje komunalne infrastrukture za 2022. godinu sadrži procjenu troškova projektiranja, revizije, gradnje, provedbe stručnog nadzora gradnje i provedbe vođenja projekta gradnje komunalne infrastrukture s naznakom izvora njihova financiranja.

 Građenje komunalne infrastrukture za nerazvrstane ceste, javne prometne površine na kojima nije dopušten promet motornih vozila, javna parkirališta, javne garaže, javne zelene površine, građevine i uređaji javne namjene, javnu rasvjetu i groblja i krematoriji na grobljima, građevine namjenjene obavljenju javnog prijevoza, građevine za gospodarenje otpadom u 2022. godini:

**1. GRAĐEVINE KOMUNALNE INFRASTRUKTURE KOJE ĆE SE GRADITI RADI UREĐENJA NEUREĐENIH DIJELOVA GRAĐEVINSKOG PODRUČJA**

 **1.1. Nerazvrstane ceste**

|  |  |
| --- | --- |
|  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor financiranja** |
| 1.1.1. | Izgradnja prometnice, Mandre – buduća k.č. 3728/4, spoj sa ulicom Lungo Mare(prema projektu AS inženjering Senj – ZOP: AS\_1497) | Izgradnja nove kolno pješačke površine s javnom rasvjetom i DTK kanalizacijom | 730.000,00 | Komunalni doprinos i Pomoći EU |
| 1.1.2. | Izgradnja prometnice Mandre – buduća k.č. 3687/3, spoj sa Velebitskom ulicom(prema projektu Ured ovlaštenog inženjera građevinarstva Zdravko Rambrot – ZOP: 01/18-C) | Izgradnja nove kolno pješačke površine | 270.000,00 | Komunalni doprinos i Pomoći EU |
| 1.1.3. | Izgradnja prometnice Mandre – buduća, spoj Široke ulice i Primorske ulice(prema projektu Block-Projekt Zadar – ZOP:P - 1702) | Izgradnja nove kolno pješačke površine | 175.000,00 | Komunalni doprinos i Pomoći EU |
| 1.1.4. | Asfaltiranje drugih ulica i nerazvrsanih cesta | Izrada asfalta | 325.000,00 | Komunalni doprinos i Pomoći EU |
|  | **UKUPNO:** | **1.500.000,00** | Komunalni doprinos 1.350.000,00 knPomoći EU 150.00,00 kn |

***Detaljan opis stavaka i opseg poslova***

*1.1.1. Kapitalni projekt – izgradnja nove prometnice s DTK kanalizacijom i javnom rasvjetom u naselju Mandre prema projektu i važećoj građevinskoj dozvoli, na k.č. 3728/4 k.o. Kolan koju je vlasnik darovao u vlasništvo Općini Kolan. Ukupna dužina ceste je 130m te širine kolnika 6 m sa jednostranim nogostupom širine 1,5m.*

*1.1.2. Kapitalni projekt – Izgradnja prometnice Mandre – prema projektu Ured ovlaštenog inženjera građevinarstva Zdravko Rambrot – ZOP: 01/18-C. Ukupna dužina ceste je 102m širine kolnika 5m te jednostrana zelena površina širine 1,5m.*

*1.1.3. Kapitalni projekt – Izgradnja prometnice prema projektu Block-Projekt Zadar – ZOP:P – 1702. Ukupna dužina ceste je 50m, širine kolnika 5m te sa obostrnim nogostupima od 1,5m.*

*1.1.4. Kapitalni projekt – Asfaltiranje, doasfaltiranje postojećih prometnica i zakrpa na prometnicama ( Ulica Brune Bušića, Ulica Stjepana Radića, Ulica kneza Domagoja, Ulica Rapska, Ulica Senjskih Uskoka, B3 zona K.Gajac). Ukupno cca. 2000 m2 asfaltne površine uključujući i pripremne radove.*

**1.2. Javna rasvjeta**

|  |  |
| --- | --- |
|  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor****financiranja** |
| 1.2.1. | Širenja javne rasvjete | Izrada projekata i izgradnja | 160.000,00 kn | Komunalni doprinos |
|  | **UKUPNO:** | **160.000,00** | Komunalni doprinos |

***Detaljan opis stavaka i opseg poslova***

*1.2.1. Stavka uključuje izradu novih projekata i radove na širenju javne rasvjete sukladno Projektu „Rekonstrukcija javne rasvjete Općine Kolan“ broj 21043-JR, izrađen od Inel-projekt d.o.o. Radovi širenja/rekonstrukcije rasvjete odnose sa na:*

*-raskršće Put Kolana i Ribarske ulice, jedno rasvjetno tijelo,*

*- Zadarska ulica, 9 rasvjetnih tijela,*

*- Ulica Brune Bušića, 7 rasvjetnih tijela*

*- Ulica Zmorašnj grm, 4 rasvjetna tijela,*

*- Široka ulica, jedno rasvjetno tijelo,*

*- Put Mišnjaka, izrada 10 temelja za rasvjetna tijela,*

*- Ulica kneza Domagoja, 3 rasvjetna tijela,*

*- Kolanjski Gajac B3 zona, 3 rasvjetna tijela,*

*- Kolanjski Gajac B5 zona, 5 rasvjetnih tijela.*

**2. GRAĐEVINE KOMUNALNE INFRASTRUKTURE KOJE ĆE SE GRADITI IZVAN GRAĐEVINSKOG PODRUČJA**

**2.1. Javno prometne površine na kojima nije dopušten promet motornim vozilima**

|  |  |
| --- | --- |
|  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor** **financiranja** |
| 2.1.1 | Uređenje šetniceuz more Kolanjski Gajac - Mandre  | Pripremni radovi i izgradnja šetnice Kolanjski Gajac - Mandre | 600.000,00 kn | Komunalni doprinos i Pomoći EU |
|  | **UKUPNO:** | **600.000,00 kn** | Komunalni doprinos 150.000,00 kn i Pomoći EU450.000,00 kn |

***Detaljan opis stavaka i opseg poslova***

*2.1.1. Stavka se odnosi na nastavak građevinskih radova uređenja Šetnice Gajac-Mandre, te postavljanje komunalne opreme u dužini od oko 1000m.*

**2.2. Javne zelene površine**

|  |  |
| --- | --- |
|  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor** **financiranja** |
| 2.2.1 | Sportski centar Mandre/poslovna zona | Otkup zemljištaProjektna dokumentacija | 800.000,00 kn200.000,00 kn | Prihod od prodaje nefinancijske imovine Pomoći EU |
|  | **UKUPNO:** | **1.000.000,00 kn** | Prihod od prodaje nefinancijske imovine 800.000,00 kn iPomoći EU200.000,00 kn |

***Detaljan opis stavaka i opseg poslova***

*2.2.1. Stavka se odnosi na troškove procjene vrijednosti i otkupa zemljišta te izradu projektne dokumentacije za gradnju Sportskog centra Mandre.*

**2.3. Građevine za gospodarenje otpadom**

|  |  |
| --- | --- |
|  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor** **financiranja** |
| 2.3.1 | Reciklažno dvorište | Projektna dokumentacijaIzgradnja | 150.000,00 kn2.500.000,00 kn | Prihod od administrativnih (upravnih) pristojbi i Komunalni doprinosKomunalni doprinos i Pomoći EU |
|  | **UKUPNO:** | **2.650.000,00 kn** | Prihodi od administrativnih pristojbi 70.000,00 knKomunalni doprinos 580.000,00 knPomoći EU 2.000.000,00 kn |

***Detaljan opis stavaka i opseg poslova***

*2.3.1. Stavka se odnosi na troškove izrade projektne dokumentacije te troškove izgradnje reciklažnog dvorišta.*

**3. GRAĐEVINE KOMUNALNE INFRASTRUKTURE KOJE ĆE SE GRADITI U UREĐENIM DJELOVIMA GRAĐEVINSKOG PODRUČJA**

**3.1. Javne zelene površine**

|  |  |  |
| --- | --- | --- |
|  |  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor** **financiranja** |
| 3.1.1. | Oprema za dječja igrališta | Nabava opreme, sprava | 120.000,00 kn | Komunalni doprinos |
| 3.1.2. | Uređenje dječjih igrališta | Uređenje i gradnja | 150.000,00 kn | Komunalna naknada |
| 3.1.3. | Nabava komunalne opreme | Nabava i ugradnja opreme za javne zelene površine | 50.000,00 | Komunalni doprinos |
| 3.1.4. | Kamere | Nabava i ugradnja nadzornih kamera za javne površine | 40.000,00 | Vlastiti prihodi – porezi |
| 3.1.5. | Spomen obilježje Kolanjski Gajac | Uređenje, gradnja | 50.000,00 | Komunalni doprinos |
|  | **UKUPNO:** | **410.000,00** | Komunalni doprinos220.000,00 knKomunalna naknada 150.000,00 knVlastiti prihodi – porezi 40.000,00 kn |

***Detaljan opis stavaka i opseg poslova***

*3.1.1. Stavka se odnosi na nabavu 8-10 igrala za opremanje dječjeg igrališta Mala Mandra,*

*3.1.2. Stavka se odnosi na građevinse radove na uređenju dječjeg igrališta Mala Mandra u ukupnoj površino oko 400m2,*

*3.1.3. Stavka se odnosi na nabavu komunalne opreme za javne zelene površine i sprave za teretanu na otvorenom „outdoor fitness“, 8 sprava.*

*3.1.4. Stavka se odnosi na nabavu nadzornih kamera za zaštitu javnih površina i javne imovine, dvije kamere.*

*3.1.5. Stavka se odnosi na uređenje spomenika u Kolanjskom Gajcu*

**3.2. Građevine i uređaji javne namjene**

|  |  |
| --- | --- |
|  |  |
| **Stavka** | **Naziv** | **Radovi** | **Procjenjeni iznos troškova (kn)** | **Izvor** **financiranja** |
| 3.2.1 | Autobusni kolodvor | Otkup zemljišta | 600.000,00 kn | Prihodi od prodaje nefinancijske imovine |
|  | **UKUPNO:** | **600.000,00 kn** | Prihodi od prodaje nefinancijske imovine |

***Detaljan opis stavaka i opseg poslova***

*3.2.1. Stavka se odnosi na troškove kupnje zemljišta za izgradnju autobusnog kolodvora*

**PROGRAM GRADNJE KOMUNALNE INFRASTRUKTURE**

**SVEUKUPNO:**

 **- 6.920.000,00 kn**

Troškovi gradnje objekata i uređaja komunalne infrastrukture procijenjeni su temeljem važećih cijena gradnje tih ili sličnih objekata u vrijeme izrade ovog programa, te će se točan opseg i vrijednost radova utvrditi nakon ishođenja izvedbene tehničke dokumentacije i provedenog postupka javne nabave.

#### Članak 4.

Iskaz financijska sredstva za građenje komunalne infrastrukture iz prethodnog članka, u ukupnoj visini od 6.920.000,00 kn osigurati će se iz slijedećih izvora u 2022.:

- **Komunalni doprinos - 2.460.000,00 kn**

- **Komunalna naknada - 150.000,00 kn**

**- Vlastiti prihodi – porezi - 40.000,00 kn**

**- Prihodi od prodaje nefinancijske imovine - 1.400.000,00 kn**

**- Prihodi od administrativnih pristojbi - 70.000,00 kn**

 **.- Pomoći EU - 2.800.000,00 kn**

**-------------------------------------------------------------------------------------------------------------------**

**SVEUKUPNO: = 6.920.000,00 kn**

**Članak 5.**

Ovaj Program stupa na snagu osmog dana od dana objave u Službenom glasniku Općine Kolan.

KLASA:400-06/21-01/11

URBROJ: 2198/33-02//21-01/3

Kolan, 22. prosinca, 2021.

 PREDSJEDNIK OPĆINSKOG VIJEĆA

 OPĆINE KOLAN

OBRAZLOŽENJE

Prijedloga programa građenja komunalne infrastrukture

na području Općine Kolan u 2022. godini

Odredbom članka 64. Zakona o komunalnom gospodarstvu propisano je da je građenje komunalne infrastrukture obveza jedinice lokalne samouprave odnosno osoba na koje je ta obveza prenesena u skladu s tim zakonom ili posebnim zakonom. Pod građenjem komunalne infrastrukture, u skladu sa Zakonom o komunalnom gospodarstvu, podrazumijevaju se sljedeće radnje i radovi: rješavanje imovinskopravnih odnosa na zemljištu za građenje komunalne infrastrukture, uklanjanje i/ili izmještanje postojećih građevina na zemljištu za građenje komunalne infrastrukture i radovi na sanaciji toga zemljišta, pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture i građenje komunalne infrastrukture u smislu zakona kojim se uređuje gradnja građevina. Građenje komunalne infrastrukture od interesa je za Republiku Hrvatsku, a komunalna infrastruktura gradi se u skladu s programom građenja komunalne infrastrukture ili u skladu s drugim ugovorom ili drugim aktom određenim posebnim zakonom. Odredbom članka 67. Zakona o komunalnom gospodarstvu propisano je da program građenja komunalne infrastrukture donosi predstavničko tijelo jedinice lokalne samouprave za kalendarsku godinu. Program građenja komunalne infrastrukture (u daljnjem tekstu: Program) donosi se istodobno sa donošenjem proračuna jedinice lokalne samouprave, a isti se objavljuje u službenom glasilu jedinice lokalne samouprave. Program se temelji na prijedlogu Proračuna za 2022. godinu, te Financijskim planovima. Sukladno Zakonu o komunalnom gospodarstvu ovim se Programom određuju: 1. građevine komunalne infrastrukture koje će se graditi radi uređenja neuređenih dijelova građevinskog područja 2. građevine komunalne infrastrukture koje će se graditi u uređenim dijelovima građevinskog područja 3. građevine komunalne infrastrukture koje će se graditi izvan građevinskog područja. 4. postojeće građevine komunalne infrastrukture koje će se rekonstruirati i način rekonstrukcije. Sukladno Zakonu o prostornom uređenju („Narodne novine“ broj 153/13 i 65/17), pod neizgrađenim dijelom građevinskog područja smatra se područje određeno prostornim planom planirano za daljnji razvoj. Pod neuređenim dijelom građevinskog područja smatra se neizgrađeni dio građevinskog područja određen prostornim planom na kojem nije izgrađena planirana osnovna infrastruktura (prometna površina preko koje se osigurava pristup do građevne čestice, odnosno zgrade, javno parkiralište, građevine za odvodnju otpadnih voda i niskonaponska elektroenergetska mreža). Građevinsko područje definirano je Zakonom o prostornom uređenju, a granice građevinskog područja određuju se važećom prostorno planskom dokumentacijom.